**Образац 12**

**ЈП „СТАНДАРД“**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до ­­30.09.2023.године

ЈАГОДИНА 26.10.2023.год.

**I ОСНОВНИ СТАТУСНИ ПОДАЦИ**

Пословно име:ЈП Стандард

Седиште: Јагодина, Краља Петра I бр.4

Претежна делатност: Производња и дистрибуција воде

Матични број: 07114885

ПИБ:101322413

Надлежно министарство: Министарство државне управе и локалне самоуправе

Делатности јавног предузећа су: производња и дистрибуција воде, одвод отпадних вода са пречишћавањем, одржавање чистоће у граду, одржавање и изградња зелених површина у граду, организација промета на пијацама, гробљанске услуге и други послови.

Годишњи Програм пословања ЈП Стандард за 2023.годину, усвојен је 29.11.2022. одлуком надзорног одбора ЈП Стандард бр. 9113/2. Решење Скупштине града Јагодине бр: 020-279/2022-01, о давању сагласности на усвојени Програм пословања донето је на седници одржаној 16.12. 2022.године и објављено је у Службеном гласнику града Јагодине бр. 21.

Измена програма пословања извршена је одлуком Надзорног одбора ЈП „Стандард“ бр.6549-1 од 16.08.2023.Скупштина града Јагодине је на седници одржаној 25.08.2023. донела Решење бр.020-169/2023-01 о давању сагласности на ту измену.Решење је објављено у Службеном гласнику града Јагодине бр. 18.

Посебан програм за субвенције усвојен је одлуком Надзорног одбора ЈП Стандард бр.9106-3 од 30.11.2022. На ту одлуку донето је решење о сагласности Скупштине града Јагодине бр.020-275/2022-01 од 16.12.2022.године, које је објављено у Службеном гласнику бр.21.

**II ОБРАЗЛОЖЕЊЕ ПОСЛОВАЊА**

Основна делатност ЈП Стандард је производња и дистрибуција воде.

У периоду од 01.01.2023. до 30.09.2023. произведено је и граду испоручено 4.957.088 м3 воде, а фактурисано је 1.963.101 м3.

Количина произведене воде је у складу са планом.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Укупни приходи за период 01.01. до 30.09.2023. године износе 502.810.000 динара, а укупни расходи износе 507.515.000 динара.

У трећем кварталу 2023. извршена је измена програма пословања за 2023. Нови, планирани биланс успеха је прилагођен околностима па су одступања мања него у претходном кварталу.

Пословни приходи нижи су у односу на план, за 20%. У току је процес увођења нелегалних прикључака у кориснички однос те се у наредном периоду очекује побољшање на том пољу. Повећање цена услуга које је наступило 01.04. 2023. није успело да ублажи негативни утицај на приходе у планираном обиму. Услуге које се обављају на основу више уговора са Градом Јагодина чиниле су значајан извор прихода у овом посматраном периоду

Пословни расходи су нижи од планираних за 15%. На висину расхода битно је утицало смањење трошкова материјала, горива и енергије зато што нису извођени радови на мрежи и новим прикључцима у планираном обиму.

Трошкови зарада, накнада зарада и остали лични расходи су у складу са планом.

Нематеријални трошкови су већи од планираних највише због софтверских улагања (услуге програмера), а у мањем обиму и због стручног усавршавања запослених.

Финансијски расходи су нижи од планираних јер се касни са уплатама за кредите.

На жалост и на крају трећег кватрала забележен је пословни губитак у износу 10.784.000 динара, као и нето губитак у износу 7.133.000 динара. Ипак негативни утицај је ублажен и резултат је значајно бољи него на крају другог квартала.

2. БИЛАНС СТАЊА

Основни капитал је закључно са 30.09. 2023.године непромењен и стална имовина је у оквиру планираних вредности.

Укупна актива и укупна пасива износе 918.645.000 динара.

Некретнине постројења и опрема су за 2% мања од планираних. Било је улагања опрему потребну за рад опративе па је разлика мања него у претходном кварталу.

Дугорочни финансијски пласмани и дугорочна потраживања су у сладу са планом. Ребалансом програма пословања исправљена је разлика која је постојала у предходном периоду јер је ЈП Стандард је дошло у посед акција фабрике каблова чија вредност износи око 28.830.000 динара

Обртна имовина је 33% већа од планиране, због набавке материјала и резервних делова.

Потраживања од купаца у земљи су повећана у односу на план због повећања цена услуга.

Дугорочна резервисања и дугорочне обавезе су 9% мањи од планираних , тачније обавезе су ускладу са планом а резервисања су мања.

Краткорочне обавезе су благо повећане у односу на план, због повећаних осталих краткорочних обавеза које није једноставно предвидети.

Обавезе из пословања су повећане као и обавезе према добављачима,и остале краткорочне обавезе.Обавезе према добављачима су повећане због раста цена, док се количине набављених добара не разликују битно од претходних година. То је све последица неповољних пословних прилика у посматраном периоду.

3. ИЗВЕШТАЈ О ТОКОВИМА ГОТОВИНЕ

Укупан прилив готовине износи 552.241.000 динара, а укупан одлив готовине износи 548.769.000 динара. Укупан прилив и укупан одлив готовине су мањи од планираних али не значајно.

Приливи готовине из пословних активности су већи од планираних за 9%, док су одливи готовине из пословних активности већи за 10% од планираног, што није значајна разлика.

Прилив готовине из активности финансирања су смањени је у односу на план јер није било нових кредита у овом извештајном периоду.

Oдлив готовине из активности инвестирања је смањен, јер у трећем кварталу још увек нису извршена планирана улагања на реконструкцији и опремању пословног простора на локацији „Опрема“.

Готовина на дан 30.09.2023..године је већа од планиране и износи 4.210.999 динара.

4. ТРОШКОВИ ЗАПОСЛЕНИХ

Маса зарада је у складу са планом и на крају трећег квартала у Бруто 1 износу је 300.389.361динара . Просечна зарада (Бруто 1) по запосленом у периоду 01.01. до 30.09.2023. године износи 91.870 динара, док је просечна нето зарада 66.522 динара, што је у оквиру плана пословања.

Због потреба посла ребалансом програма пословања предвиђено је повећано ангажовање радне снаге по уговору о привременим и повременим пословима. Број ангажованих лица је премашио план, али због смањеног ангажовања у претходним кварталима планирани износ накнаде није прекорачен.

Годинама уназад постоји проблем у кашњењу са исплатом накнада за превоз запослених на посао и са посла па се тај износ разликује од планираног. Текуће накнаде по том основу исплаћују се редовно. Што се тиче заосталих накнада, од стране ЈП „Стандард“ понуђен је одређени начин исплате на рате са којим се многи запослени не слажу и покушавају да своје право остваре путем тужбених захтева. Ребалансом програма пословања накнада је усклађена са реалном динамиком исплате.

У поматраном обрачунском периоду дневнице на службеном су исплаћене у много мањем износу од планираног, а накнаде трошкова на службеном путу није било.

Отпремнине за одлазак у пензију су смањене у односу на план, јер се касни са исплатом.

Јубиларне награде су исплаћене у складу са планом.

Помоћ радницима исплаћује се социјално и здравствено угроженим радницима и у овом периоду је исплаћена у мањем износу од планираног.

5. ДИНАМИКА ЗАПОСЛЕНИХ

Закључно са 30.09.2023. године ЈП Стандард има 368 запослених што је мање од планираног броја радника. 344 је запосленo на неодређено време и 24 запослених на одређено време.

9 радника је променило статус из запослених на одређено у запослене на неодређено што не утиче на промену укупног броја запослених.

Новозапослених у трећем кварталу је 6, 4 на неодређено и 2 на одређено време. Због потреба посла 20 радника је ангажовано на привремено повременим пословима.

Што се одлива кадрова тиче, 5 запослених је отишло у пензију и 2 су својом вољом дала отказ.

Због одрживости процеса рада, очекује се да се у наредном периоду усклади број планираних и новозапослених радника, ради попуњавања упражњених радних места.

6. РАСПОН ПЛАНИРАНИХ И ИСПЛАЋЕНИХ ЗАРАДА

На износ исплаћених зарада утиче више фактора: одмори, боловања, рад празником и викендом, минули рад, тренутни прописани износ минималне зараде у Републици Србији, колективни уговор.

Када се све то узме у обзир може се рећи да су исплаћене зараде у складу са планом за период 01.01. до 30.09.2023. године.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Субвенције из буџета града Јагодине исплаћују се на основу одлуке Скупштине града о субвенционисању цена пијачних услуга. Месечни износ субвенција зависи од тренутног броја корисника.

У периоду 01.01. до 30.09.2023. године уплаћена су средства за субвенције од стране Града Јагодина, у укупном износу од 622.848 динара. Те уплате се односе на новембар и децембар 2022.године и првих осам месеци 2023. У посматраном периоду pеализовано је 563.520 динара, јер последња фактура (за септембар) није доспела за наплату.

Исплата субвенција је у складу са планом за 2023.

8. СРЕДСТВА ЗА ПОСЕБНЕ НАМЕНЕ

Репрезентација, је коришћена у много мањем обиму од планиране. Реклама и пропаганда нису коришћени у 2023.

9. КРЕДИТНА ЗАДУЖЕНОСТ

Закључно са 30.09.2023. укупна кредитна задуженост износи 307.118.062 динара од чега је је за ликвидност намењено 96.165.231, а за пројекте 210.922.831 динара. У периоду 01.01. до 30.09.2023.године није било нових кредитних задужења.

10. ИЗВЕШТАЈ О ИНВЕСТИЦИЈАМА

У првих девет месеци 2023.године није било инвестиционих улагања, а планирана су одложена за следећи период.

11. ПОТРАЖИВАЊА, ОБАВЕЗЕ И СУДСКИ СПОРОВИ

Закључно са 30.09.2023. потраживања ЈП Стандард укупно износе 561.066.115 динара. Потраживања до 3 месеца износе 100.032.785, од 3 месеца до 12 месеци износе 64.393.683, а старија од 12 месеци 396.639.647 динара.

Из приложеног се види да највећи део потраживања чине она старија од 12 месеци. То су углавном потраживања за услугу испоруке воде према великим привредним субјектима од којих су многи у стечају. Велики део потраживања за услугу испоруке воде чине и застарела неотписана потраживања према грађанима.

Обавезе приказују обавезе ЈП Стандард по свим основима и укупно износе 91.594.736 динара. Обавезе до 3 месеца износе 51.285.382, од 3 месеца до12 месеци износе 16.171.826., а старије од 12 месеци износе 24.137.528 динара. Постојао је велики дуг према ЕПС-у за испоруку електричне енергије, али је извршен репрограм и договорено плаћање на рате. Значајне обавезе постоје и према добаљачима горива. Редовно измиривање обавеза од стране ЈП Стандард значајно ометају тужбени захтеви запослених поводом накнаде за превоз запослених.

На дан 30.09.2023.године води се 128 спорова за комуналне услуге у којима се ЈП Стандард појављује као тужилац и 105 спорова у којима се појављује као тужени (углавном радни спорови поводом накнаде за превоз и солидарну помоћ и накнаде штете).

**IV ЗАКЉУЧНА РАЗМАТРАЊА И НАПОМЕНЕ**

Показатаљи пословања ЈП Стандард за период 01.01. до 30.09.2023. одступају у односу на планиране.

Обилне падавине у мају и јуну и проглашење ванредне ситуације негативно су се одразили на пословне активности ЈП Стандард. Онемогућена је реализација нових прикључака за воду и канализацију и уложени су огромни напори да се помогне поплавама угроженом становништву и омогући редовно снабдевање водом.

У трећем кварталу 2023. наступиле су битне измене у пословању ЈП Стандард. Дошло је до смене директора и измене пословне политике.

Због свега тога као и великог нето губитка који је приказан на крају другог квартала неопходна је била измена програма пословања која је извршена у августу 2023.

Предузете су мере набавке нових основних средстава и повећано је ангажовање радне снаге путем угвора о привременим и повременим пословима. Озбиљно се ради на сузбијању нелегалних прикључака и њиховом увођењу у кориснички однос.

На крају обрачунског периода исказан је губитак у пословању, али предузете мере постепено дају резултате и губитак је на крају трећег картала доста мањи него на крају другог.

В.Д. Директор ЈП Стандард

Снежана Арсић

Датум 26.10. 2023.год. \_\_\_\_\_\_\_\_\_\_\_\_\_\_\_\_\_\_